Legal Document

Category: 309

Text:
35. ΝΟΜΟΘΕΤ. ΔΙΑΤΑΓΜΑ υπ’ αριθ. 667 της 9/16 Σεπτ. 1970 (ΦΕΚ Α΄190) Περί πλήρους φορολογικής απαλλαγής των Έργων Μεγαλοπόλεως και 9ης Μονάδος Α.Η.Σ. Αγ. Γεωργίου Κερατσινίου της Δημοσίας Επιχειρήσεως Ηλεκτρισμού. Άρθρ.1.-Αι Εταιρείαι : α)ALLGEMEINE ELEKTRICITATS-GESELLSCHAFT, A.E.G. TELEFUNKEN (AEG) εδρεύουσα εν FRANKFURT MAIN, β)MASCHINENFABRIK BUCKAU R.WOLF AKTIENGESELLSCHAFT εδρεύουσα εν GREVENBROICH, γ)RHEINSTAHL EXPORT-UND INDUSTRIEANLAGEN GAMBH (INDUPLAN) εδρεύουσα εν ESSEN, δ)VEREINIGTE KESSELWERKE AKTIENGESELLSCHAFT (VKW) εδρεύουσα εν DUSSELDORF, αι αναλαβούσαι εν κοινοπραξία δια της από 30 Δεκ. 1967 συμβάσεως μετά της Δημοσίας Επιχειρήσεως Ηλεκτρισμού (ΔΕΗ) την κατασκευήν του έργου Μεγαλοπόλεως (υπαιθρίου Λιγνιτωρυχείου και δύο θερμικών μονάδων 125.000 KW εκάστης), απαλλάσσονται του φόρου εισοδήματος, ως και παντός εν γένει φόρους, τέλους, εισφοράς ή κρατήσεως, ως και πάσης φύσεως επιβαρύνσεων υπέρ του Δημοσίου, Δήμων, Κοινοτήτων και παντός τρίτου, συμπεριλαμβανομένων και των τελών χαρτοσήμου δια τας αμοιβάς και τα κέρδη αυτών τα συναφή προς το ως άνω έργον. Άρθρ.2.-Ο Κρατικός Οργανισμός της Ενώσεως Σοβιετικών Σοσιαλιστικών Δημοκρατιών «TECHNOPROMEXPORT», ο εδρεύων εν Μόσχα και αναλαβών, δια της από 26.10.1966 συμβάσεως μετά της ΔΕΗ την κατασκευήν του έργου της 9ης Μονάδος ΑΗΣ Αγίου Γεωργίου Κερατσινίου, 200.000 KW αυτής, απαλλάσσεται του φόρου εισοδήματος, ως και παντός εν γένει φόρου, τέλους, εισφοράς ή κρατήσεως ως και πάσης φύσεως επιβαρύνσεων υπέρ του Δημοσίου, Δήμων, Κοινοτήτων και παντός τρίτου, συμπεριλαμβανομένων και των τελών χαρτοσήμου, δια την αμοιβήν και το κέρδος αυτού, το συναφές προς το ως άνω έργον. Άρθρ.3.-Υλικά και εξοπλισμός πάσης φύσεως εισαγόμενα εν Ελλάδι εκ της αλλοδαπής και προοριζόμενα δια την κατασκευήν των εν τοις άρθρ. 1 και 2 του παρόντος, αναφερομένων έργων της ΔΕΗ απαλλάσσονται παντός φόρου, δασμού, τέλους, εισφοράς, κρατήσεως και πάσης φύσεως επιβαρύνσεων υπέρ του Δημοσίου, των Δήμων, Κοινοτήτων ή οιωνδήποτε τρίτων, ως και των τελών χαρτοσήμου, του φόρου κύκλου εργασιών και του ειδικού φόρου, των άρθρ. 17 του Νόμ. 3092/1954 «περί συμπληρώσεως και τροποποιήσεως διατάξεων, των περί τελωνειακού Δασμολογίου Νόμων και περί άλλων τινών διατάξεων» και 15 του Ν.Δ. 4257/1962 «περί κυρώσεως των αποτελεσμάτων των δασμολογικών διαπραγματεύσεων των διεξαχθεισών μετά των Συμβαλλομένων Μερών της Γενικής Συμφωνίας Δασμών και Εμπορίου και τροποποιήσεως δασμολογικών τινών διατάξεων κλπ.». Άρθρ.4.-Πρώται ύλαι εισαγόμεναι εν Ελλάδι εκ της αλλοδαπής και προοριζόμεναι δια την κατασκευήν εν Ελλάδι υλικών και εξοπλισμού, χρησιμοποιηθησομένων εις τα εν άρθρ. 1 και 2 του παρόντος αναφερόμενα έργα της ΔΕΗ, ως και πρώται ύλαι εισαχθείσαι εν Ελλάδι εκ της αλλοδαπής και χρησιμοποιηθείσαι δια την κατασκευήν των εν άρθρ. 5 του παρόντος υλικών και εξοπλισμού ή και πρώται ύλαι εισαγόμεναι εν Ελλάδι εκ της αλλοδαπής, εις αντικατάστασιν ισοπόσων πρώτων υλών, χρησιμοποιηθεισών δια την κατασκευήν των εν άρθρ. 5 του παρόντος υλικών και εξοπλισμού, δι’ ας κατεβλήθησαν ή καταβάλλονται δασμοί, φόροι κλπ, απαλλάσσονται παντός φόρου, δασμών και συνεισπραττομένων κατά την εισαγωγήν φόρων, Φ.Κ.Ε. και ειδικού φόρου των άρθρ. 17 του Νόμ. 3092/ 1954 και 15 του Ν.Δ. 4257/1962, παντός τέλους και ειδικώτερον, των τελών χαρτοσήμου, πάσης εισφοράς, κρατήσεως και πάσης φύσεως ετέρων επιβαρύνσεων υπέρ του Δημοσίου, των Δήμων και Κοινοτήτων ή οιωνδήποτε τρίτων. Άρθρ.5.-Υλικά και εξοπλισμός προοριζόμενα δια την κατασκευήν των εν άρθρ. 1 και 2 του παρόντος αναφερομένων έργων της ΔΕΗ και κατασκευαζόμενα εν Ελλάδι εκ πρώτων υλών, είτε εισαγομένων εκ της αλλοδαπής, είτε προερχομένων εκ της εγχωρίου αγοράς, υπό Ελληνικών Βιομηχανιών και Βιοτεχνιών, ή διατιθέμενα απ’ ευθείας εκ των αποθεμάτων αυτών, απαλλάσσονται του ΦΚΕ, ετοίμων προϊόντων, των τελών χαρτοσήμου και εν γένει παντός φόρου, εισφοράς κρατήσεων και πάσης φύσεως επιβαρύνσεων υπέρ του Δημοσίου, των Δήμων και Κοινοτήτων, ή οιωνδήποτε τρίτων. Άρθρ.6.-Αι εν τοις προηγουμένοις άρθροις απαλλαγαί ισχύουσιν από της υπογραφής των οικείων συμβάσεων και μέχρι πέρατος εκτελέσεως των έργων. Αι υπό του παρόντος Ν.Δ/τος προβλεπόμεναι απαλλαγαί από της Φορολογίας του εισοδήματος διατηρούνται εν ισχύϊ δυνάμει του άρθρ. 15 παρ. 2 περίπτ. κα΄ Ν.Δ. 1077/1971 (τόμ. 27 σελ. 194,37).